آدھونہ اختر

آدھونہ بھبانی (جنہیں اپنے مابعد شادی نام آدھونہ اختر سے جانا جاتا ہے) ایک مشاطہ/ ہیئر اسٹائلسٹ ہیں اور ٹی ایل سی پر آنے والے پروگرام بی بلنٹ کی شریک میزبان ہیں۔

ابتدائی زندگی 
آدھونہ کی پیدائش بنگالی والد ڈاکٹر آشیش بھبانی کے یہاں ہوئی۔ بچپن میں آدھونہ باقاعدگی سے اپنی ماں کے ساتھ برطانیہ میں واقع ایک سیلون میں جایا کرتی تھی۔ بعد میں انہوں نے شمال مغربی انگلینڈ میں واقع ورتھگٹن ہیئر نامی سیلون کے ایک تربیتی کورس میں داخلہ لے لیا۔ آدھونہ نے صرف 17 سال کی عمر میں 21 سے کم عمرقومی مشاطی مقابلے (جونئر ہیر اسٹائلسٹ چیمپئن شپ) میں حصہ لیا اور اسے جیت لیا تھا۔

کام 
انہوں نے اپنا پہلا سیلون جون 1998ء میں ممبئی میں اپنے بھائی اور کاروباری شریک اوش بھبانی کے ساتھ مل کر کھولا تھا۔ مگر بعد میں اس کا نام تبدیل کر کے بی بلنٹ رکھ دیا۔ بی بلنٹ بھارت کے سب سے مشہور ہیئر اسٹائل سیلون میں سے ایک ہے جو اسٹائل میگزین کے کور، بالی وڈ فلموں یا سیلون گاہکوں کے لیے اسٹائل کرتا ہے۔ 2014ء میں بی بلنٹ نے اپنی مصنوعات کا ایک سلسلہ جاری کیا جو خاص طور پر بھارتی موسم کو ذہن میں رکھ بنائی گئی تھی، جس سے ہر کسی کو اپنی خامیوں کو دور کرنے اور گھر بیٹھے سیلون کی طرح اسٹائل حاصل کرنے میں مدد مل سکے۔

بالی وڈ 
انہوں نے ہیئر سٹائلسٹ کے طور پر اپنے بالی وڈ کیریئر کا آغاز 2001ء میں فرحان اختر کی دل چاہتا ہے سے کیا تھا۔ یہ فلم کئی طریقوں سے ایکرہنمایانہ فلم تھی۔ فلم کے فنکاروں کے طور کو بھی ذہن میں رکھتے ہوئے بالوں کا اسٹائل سجھانا، یہ ان کے سامنے کافی بڑا چیلنج تھا، چونکہ انہیں ہر اداکار کی سٹائل کے مطابق خصوصی ہیر اسٹائل بنانے تھے، جیسا کہ-عامر خان، سیف علی خان اور اکشے کھنہ، یہ فلم ان کے کاروبار اور بال کی صنعت کے لیے ایک اہم موڑ ثابت ہوئی۔

حوالہ جات 

1967ء کی پیدائشیں
بقید حیات شخصیات
بھارت کے ٹیلی ویژن پیش کنندگان
ممبئی کی شخصیات
ممبئی کے فنکار
برطانوی ٹیلی ویژن پیش کنندگان
بھارتی نژاد انگریز شخصیات